ЦIыху мин 12-м щIигъум я лэжьыгъэр
Дыкъэзыухъуреихь дунейр хъумэным и илъэсым хиубыдэу Бахъсэн районым накъыгъэм и 18-м щрагъэкIуэкIа щэбэт щIыхьэхум къуажэдэс мин 12-м щIигъу хэтащ. Къуажэ жылагъуэхэр гъэкъэбзэным елэжьащ районым и организацэ, IуэхущIапIэ псори. А махуэм пхъэнкIиймрэ кIэрыхубжьэрыхухэмрэ щызэщIакъуащ гектар 68-м.
Щэбэт щIыхьэхум хэтахэм къызэралъытэмкIэ, къабзэлъабзагъэр ди зыужьыныгъэм и мызакъуэу, ди зэхэщIыкIми куэдкIэ елъытащ. Абы къыхэкIыу мыпхуэдэ экологие лэжьыгъэхэр нэхъыбэрэ егъэкIуэкIын хуейщ.
Алокъуэ Аринэ.
